Proiect

**GUVERNUL REPUBLICII MOLDOVA**

**HOTĂRÎRE**

**Cu privire la modul de funcţionare în condiții de autonomie financiară a instituţiilor de învăţămînt superior de stat**

În temeiul articolului 49 din Legea învăţămîntului nr.547-XII din 21iulie 1995 (Monitorul Oficial al Republicii Moldova, 1995, nr.62-63, art.692), **Guvernul HOTĂRĂŞTE**:

1. Se aprobă Regulamentul cu privire la modul de funcţionare în condiții de autonomie financiară a instituţiilor de învăţămînt superior de stat, conform anexei nr.1.
2. Se aprobă lista instituțiilor de învățămînt superior, care vor activa în condiții de autonomie financiară începînd cu 1 ianuarie 2013, conform anexei nr.2.
3. Se stabileşte perioada de tranziţie de doi ani financiari (2013, 2014), în care se va simula formula de alocare a mijloacelor per student. Pe durata perioadei tranzitorii se va face repartizarea alocațiilor financiare în modul stabilit anterior.
4. Ministerul Educației de comun cu ministerele de resort vor elabora și înainta Guvernului spre aprobare metodologia de calculare a taxei de studii pînă la 01.04.2013.
5. Ministerul Finanțelor va transfera la conturile bancare ale instituțiilor de învățămînt superior soldul de mijloace bănești format de la prestarea serviciilor cu plată, darea în chirie a bunurilor proprietate publică, donații și granturi la situația din 31 decembrie 2012.
6. Ministerele de resort, vor ajusta în termen de 3 luni, actele normative existente, la prevederile prezentei Hotărîri.

**Prim-ministru VLADIMIR FILAT**

Contrasemnează:

Viceprim-ministru Mihai Moldovanu

Ministrul educaţiei Maia Sandu

Ministrul finanţelor Veaceslav Negruţa